钦定古今图书集成/明伦汇编/交谊典/第015卷 > 《念奴娇》〈怀霅友〉前人
## 钦定古今图书集成/明伦汇编/交谊典/第015卷 > 《念奴娇》〈怀霅友〉前人

异乡倦旅，问扁舟东下，归期何日？琴剑空随身万里，
天地谁非行客。李杜飘零，羊昙悲感，回首俱陈迹。羁
怀难写，豆虫吟破孤寂。柳外门掩疏阴，佳人何处，
溪上𬞟花白。留得一方无用月，隐隐山阳闻笛。旧雨
不来，风流云散，惟有长相忆。雁书休寄，寸心分付梅
驿。